title: Εφαρμογή των μέτρων Εταιρικής Κοινωνικής Ευθύνης και Εταιρικής Διακυβέρνησης στην Ελλάδα: Η περίπτωση των εισηγμένων εταιριών στον κλάδο της βιομηχανίας τροφίμων και ποτών
title: The enforcement of Corporate Social Responsibility and Corporate Governance in Greece: The case of listed companies in the food and beverage industry
titleType: AlternativeTitle
Creators: name: Γεωργακάκου, Ελένη-Νικολία
Publisher: name: Πανεπιστήμιο Δυτικής Αττικής
Year: 2023
Subjects: Εταιρική κοινωνική ευθύνη
Εταιρική διακυβέρνηση
Ενδιαφερόμενα μέρη
Κοινωνική υπευθυνότητα
Βιωσιμότητα

description: Η Εταιρική Κοινωνική Ευθύνη και η Εταιρική Διακυβέρνηση αποτελούν έννοιες που τις τελευταίες δεκαετίες εντοπίζονται όλο και περισσότερο στις νέες στρατηγικές των ελληνικών επιχειρήσεων και συμβάλλουν σημαντικά στη διαμόρφωση της εταιρικής τους κουλτούρας. Σε ένα πλαίσιο συνεχών παγκόσμιων προκλήσεων, οι ελληνικές επιχειρήσεις σε μικρότερο ή μεγαλύτερο βαθμό αναδιαμορφώνουν τον τρόπο που διοικούνται, ώστε να συμβαδίζει με τα ευρωπαϊκά και διεθνή πρότυπα, χωρίς να αποκλίνουν από τον αρχικό τους στόχο που είναι η οικονομική τους μεγέθυνση. Εταιρική Κοινωνική Ευθύνη και Εταιρική Διακυβέρνηση, δρουν παράλληλα για να προωθήσουν σημαντικές έννοιες όπως είναι η Βιωσιμότητα, η Κοινωνική Υπευθυνότητα, η Κοινωνική Ηθική, η ευθύνη προς τον άνθρωπο και το περιβάλλον. Σκοπός της παρούσας διπλωματικής εργασίας είναι να διερευνήσει το περιεχόμενο των εννοιών της Εταιρικής Κοινωνικής Ευθύνης και της Εταιρικής Διακυβέρνησης και το βαθμό που εκείνες εφαρμόζονται από τις μεγάλες ελληνικές Βιομηχανίες Τροφίμων και Ποτών. Στο πρώτο κεφάλαιο μελετώνται οι ορισμοί που έχουν εκφραστεί από διάφορους ερευνητές για να περιγράψουν την Εταιρική Κοινωνική Ευθύνη και την Εταιρική Διακυβέρνηση, καθώς και το διαφορετικό νοηματικό περιεχόμενο που φέρει ο καθένας. Επίσης, μέσω μιας σύντομης ιστορικής αναδρομής, εντοπίζεται η ιστορική εξέλιξη των όρων και πως έχουν διαμορφωθεί έως σήμερα. Στο δεύτερο κεφάλαιο μελετάται το νομικό – ρυθμιστικό πλαίσιο που έχει καθιερωθεί για την Εταιρική Κοινωνική Ευθύνη και την Εταιρική Διακυβέρνηση, σε εθνικό αλλά και ευρωπαϊκό επίπεδο. Ιδιαίτερη έμφαση δίνεται στη νέα Ευρωπαϊκή Οδηγία 2022/0051. Επίσης γίνεται αναφορά στην σημασία της εταιρικής ηθικής και στο ρόλο που εκείνη διαδραματίζει στο πεδίο της Εταιρικής Κοινωνικής Ευθύνης και της Εταιρικής Διακυβέρνησης. Στο τρίτο κεφάλαιο αναλύονται οι διαφορετικές επιστημονικές θεωρίες, του κλάδου της Εταιρικής Κοινωνικής Ευθύνης, που αφορούν την θεωρία των «ενδιαφερομένων μερών». Παρουσιάζονται οι διαφορετικές τυπολογίες που εντοπίζονται στην διεθνή βιβλιογραφία, δίνοντας μεγαλύτερη έμφαση στις κατηγορίες των εργαζομένων, των προμηθευτών, των καταναλωτών και του περιβάλλοντος. Ακόμη, επιχειρείται, ύστερα από ενδελεχή μελέτη της διεθνούς βιβλιογραφίας, η ανεύρεση του συσχετισμού ανάμεσα στην Εταιρική Κοινωνική Ευθύνη και την Εταιρική Διακυβέρνηση. Στο τέταρτο κεφάλαιο, παρουσιάζεται η μεθοδολογία της έρευνας που πραγματοποιήθηκε και η οποία αφορά της εισηγμένες εταιρείες στο Χρηματιστήριο Αθηνών που ανήκουν στον κλάδο της Βιομηχανίας Τροφίμων και Ποτών. Παρουσιάζεται ο σκοπός και ο στόχος της έρευνας, ο λόγος που έχει επιλεχθεί το συγκεκριμένο δείγμα και στη συνέχεια τα αποτελέσματα της έρευνας. Το κεφάλαιο ολοκληρώνεται με την ανάλυση των αποτελεσμάτων της έρευνας. Τέλος, στο πέμπτο κεφάλαιο , παρουσιάζονται τα συμπεράσματα της έρευνας, οι δυσκολίες που αντιμετωπίστηκαν κατά την εκπόνηση καθώς και προτάσεις για μελλοντική έρευνα.